2019 yil 17 iyul kuni soat 23:30larda Samarqand viloyatining Kattaqo‘rg‘on tumanida yashovchi, 33 yoshli U.T. Navbahor mahallasi hududida joylashgan “Marjona” oshxonasida akasi, 47 yoshli O.T. bilan birga spirtli ichimlik iste’mol qilgan. O‘zbekiston Respublikasi IIV Jamoatchilik va OAV bilan aloqalar boshqarmasi xabariga ko‘ra, ular uylariga ketayotgan vaqtlarida o‘rtalarida kelib chiqqan o‘zaro janjal tufayli U.T. akasi O.T.ning tanasini turli joylariga urib-tepib jarohat yetkazgan. Natijada O.T. kasalxonaga yotqizilgan va ko‘rsatilgan tibbiy muolajalarga qaramay vafot etgan. U.T. ushlangan. Holat yuzasidan jinoyat ishi qo‘zg‘atilib, tergov harakatlari olib borilmoqda.